laion/Wikipedia-Exotic huggingface dataset:
קבוצת ארמיות B

קבוצת ארמיות B (בגרמנית: Heeresgruppe B) הוא שמה של קבוצת ארמיות של הוורמאכט במהלך מלחמת העולם השנייה. היא נודעה בעיקר בזכות חלקה בקרב סטלינגרד. ערך מורחב – המערכה על צרפת קבוצת הארמיות הראשונה שנקראה "B" הוקמה לקראת הפלישה לצרפת. קבוצת ארמיות B כללה ½ 29 דיוויזיות, מתוכן שלוש משוריינות. מטרתה הייתה להתקדם דרך ארצות השפלה, ולמשוך את צבאות בעלות הברית לעומק בלגיה, שם תכותרנה באגפן על ידי המבקע העמוק של קבוצת ארמיות A. היא כללה את הארמייה ה-18 בפיקודו של גאורג פון קיכלר והארמייה השישית בפיקודו של ולטר פון רייכנאו. לאחר סיום המערכה, פורקה קבוצת הארמיות. קבוצת ארמיות B הוקמה מחדש בסוף יולי 1942 בעקבות ההחלטה לפצל את קבוצת ארמיות דרום לשתי קבוצות ארמיות, A ו-B. התפקיד שהוטל עליה היה לכבוש את העיר סטלינגרד, לחסום את נהר הוולגה לתנועה, ולהקים מערך הגנה לאורך נהר הדון, שיחפה על האגף הצפוני של הכוחות הגרמניים בחזית הדרום. עם הקמתה כללה קבוצת הארמיות את הארמייה השישית, ארמיית הפאנצר הרביעית, הארמייה השנייה, הארמייה ההונגרית השנייה והארמייה השמינית של הצבא האיטלקי. שתיים מהארמיות של קבוצת ארמיות B (הארמייה השישית וארמיית הפאנצר הרביעית) נטלו חלק בניסיון הכושל של הוורמאכט לכבוש את סטלינגרד, וספגו אבדות כבדות בקרבות הקשים שהתחוללו בתוך העיר ובסביבתה. שאר הכוחות של קבוצת הארמיות הגנו על האגפים החשופים של איגוד הכוחות הגרמני שתקף את סטלינגרד. באוקטובר 1942 תוגברה קבוצת הארמיות בשתי ארמיות נוספות (הארמיות הרומניות השלישית והרביעית), ובשיא כוחה היא כללה כ-80 דיוויזיות, מתוכם למעלה מ-50 דיוויזיות מצבאות גרורותיה של גרמניה הנאצית. במהלך מתקפת הנגד הסובייטית באזור סטלינגרד בנובמבר 1942 ספגו כוחות קבוצת ארמיות B אבדות כבדות. שתיים מהארמיות שלה (הארמייה השישית וחלק גדול מיחידות ארמיית הפאנצר הרביעית) כותרו בכיס סטלינגרד, ובראשית פברואר 1943 נכנעו שרידיהן לצבא הסובייטי. בסוף נובמבר 1942 פוצלו כוחות קבוצת הארמיות. קבוצת ארמיות B נותרה עם 3 ארמיות (הארמייה השנייה, הארמייה ההונגרית השנייה והארמייה השמינית האיטלקית), וארבע הארמיות הנותרות, שתוגברו בפלגת הארמייה הולידט, הועברו תחת פיקוד קבוצת ארמיות דון. בדצמבר 1942 ובינואר 1943 הובסו הארמיות, שנותרו תחת פיקוד קבוצת ארמיות B, בסדרה של מתקפות סובייטיות מוצלחות באזור נהר הדון העליון, וספגו אבדות כבדות מאוד. בפברואר 1943 אוחדו שרידי קבוצת ארמיות B וקבוצת ארמיות דון, כדי ליצור מחדש את קבוצת ארמיות דרום. קבוצת ארמיות אחרונה שנשאה את השם "B" הוקמה בצפון איטליה ב-1943 על מנת לתת מענה לאיום בעלות הברית שנחתו באיטליה. בסופו של דבר התפרסה קבוצת הארמיות בצרפת והובסה בפלישה לנורמנדי. לאחר הכישלון בהדיפת הפלישה נסוגה קבוצת הארמיות לארצות השפלה. היא השתתפה במבצע מרקט גארדן והביסה את הפלישה האווירית של בעלות הברית להולנד. לאחר מכן השתתפה בקרב הארדנים, אך נכשלה במילוי חלקה בתוכנית. בסופו של דבר כותרה קבוצת הארמיות בסביבות חבל הרוהר ונכנעה לבעלות הברית ב-21 באפריל 1945. פדור פון בוק (12 באוקטובר 1939 - 16 באוגוסט 1940) מקסימיליאן פון וייכס (10 ביולי 1942 - 12 בפברואר 1943) ארווין רומל (14 ביולי 1943 - 19 ביולי 1944) גינתר פון קלוגה (19 ביולי 1944 - 17 באוגוסט 1944) ולטר מודל (17 באוגוסט 1944 - 21 באפריל 1945)
תמרי

האם התכוונתם ל... אישים: גיל תמרי – עיתונאי ישראלי דב תמרי – קצין המודיעין הראשי הראשון בצה"ל ישראל תמרי – קרדיולוג ישראלי ליאת תמרי – שחקנית ישראלית נחמיה תמרי – אלוף בצה"ל סלים תמרי – סוציולוג פלסטיני עמירם תמרי – צייר ומאייר ישראלי שי תמרי – תא"ל בצה"ל אחר: הצריף של תמרי – סדרת טלוויזיה לילדים תמר
נקניק דם

נקניק דם (מכונה גם פודינג דם) הוא נקניק או מקפא העשוי מדם של בעל חיים, שבושל וצומצם, יחד עם בשר, שומן או חומר מסמיך, עד שהדם מתגבש והופך למעין מקפא. במטבח האנגלי והאירי נהוג להשתמש בדם חזיר או בקר. ישנה אגדה אורבנית שלפיה הנקניק הומצא על ידי שני קצבים בוואריים שיכורים במאה ה-14, אולם למעשה הנקניק היה קיים כבר ביוון העתיקה, ואף מוזכר באודיסאה של הומרוס. הנקניק נפוץ מאוד בבריטניה ובאירלנד, שם הוא נקרא "פודינג שחור", ומיוצר מדם חזיר, בשר בקר, שעורה, לחם וסובין. הוא מוגש לעיתים בארוחת הבוקר האנגלית המסורתית. הנקניק דומה לפודינג לבן המוגש אף הוא לארוחת בוקר באירלנד. בגרמניה ידוע הנקניק בשם Blutwurst, ומיוצר מבשר חזיר, דם בקר ושעורים. באזור הריין מיוצר הנקניק מבשר סוסים. בצרפת נקרא הנקניק boudin noir, והוא נפוץ גם במטבח הקריאולי ומטבח קאג'ון בהם הוא מכונה boudin rouge. הוא מקובל גם בספרד ובאמריקה הלטינית, ונקרא מורונגה. בספרד קיימים מספר סוגים של הנקניק ובהם כאלה המכילים לעיתים אורז, בצל, שום, צנובר ומתובלים בפפריקה, או בציפורן. גם במזרח הרחוק נפוץ מאכל זה, הקרוי בטאיוון: "טי הוה קוהה" שמשמעו "עוגת דם חזיר", והעשויה מדם חזיר ואורז, ומוגש כחטיף, למשל בסין שם נפוץ המאכל הקרוי "דם טופו" (血豆腐) ועשוי מדם חזיר או ברווז, וכן בקוריאה ובפיליפינים.
קרן אלפא

קרן אלפא היא סדרת ספרים מאת ברי פריגת המספרת על משחק מחשב. הסדרה מלווה באיורים מאת יובל וכמן. הספרים מספרים על ילדה בשם קרן המשחקת במשחק מחשב בשם אלפא. אלפא הוא ראשי תיבות של ארבע הדמויות בהן שולטת קרן, שעליהם לבצע משימה כלשהי: אופיר - נער, לבארי - כלב, פנטום - קוסמת ואנדרו האנדרואיד. בהתחלה ניתן לשחקן לבחור כמה כלים שיעזרו לו בהמשך. במהלך המסלול הם נתקלים במכשולים, שעל קרן להתגבר עליהם לפעמים בעזרת הכלים שקיבלה בתחילת המשחק. לעיתים המכשול מסובך ואז מזעיק אופיר את פנטום שחדה להם חידה, ועל קרן לפתור אותה כדי להתקדם. במהלך המסלול הם נפגשים עם רובוטים, ואז אנדרו עורך איתם קרב-רובוטים שבו הוא צריך לנצח כדי שיוכלו להמשיך. בסוף המסלול הם פוגשים במכשף הרע ומנסים לנצח אותו. לפעמים המשחק מציע שני צוותים ככה ששני ילדים יוכלו לשחק במשחק. הצוות השני נקרא ביתא והוא מורכב מברק, יסודי, תזאורוס ואמזונה. כך המטרה היא לא רק לסיים את המשחק אלא גם להיות הצוות שמסיים ראשון. קרן אלפא - פסגת ההר המכושף קרן אלפא - מצולות הים המכושף קרן אלפא - לב הג'ונגל המכושף קרן אלפא - תחנת החלל המכושפת קרן אלפא - טירת הרוחות המכושפת קרן אלפא - עמק הדינוזאורים המכושף קרן אלפא - כוכב הלכת המכושף קרן אלפא - גורד השחקים המכושף קרן אלפא - וירוס המחשב המכושף קרן אלפא - בסיס הרובוטים המכושף קרן אלפא - ספינת האור המכושפת קרן אלפא - עקיצת החרקים המכושפים סדרת "קרן אלפא" באתר של ברי פריגת
ביאנקה בלטי

ביאנקה בלטי (באיטלקית: Bianca Balti; נולדה ב-19 במרץ 1984) היא אחת הדוגמניות האיטלקיות המצליחות בעולם. בלטי נולדה בלודי, באזור לומברדיה שבצפון איטליה. היא התגלתה על ידי ברונו פאולטה בסופרמרקט, בזמן שעבדה שם כדי לממן את לימודיה. היא צולמה למגזינים רבים בעלי השפעה על תחום האופנה, בהם הרפרס בזאר, ווג, פלייבוי ועוד. בלטי צולמה לקמפיינים של מעצבים מהמובילים בעולם כמו דולצ'ה וגבאנה, רוברטו קוואלי, דונה קארן ועוד. ב-9 בנובמבר 2005 השתתפה בתצוגה של ויקטוריה'ס סיקרט, וכמו כן השתתפה בתצוגות של מעצבים מובילים כגון גוצ'י, פראדה, ג'יבנשי, כריסטיאן דיור ומעצבים מובילים נוספים. לאחר שילדה את בתה בשנת 2007, חזרה לדגמן על המסלול, ובנוסף החליפה את אנג'לינה ג'ולי בקמפיין של סנט ג'ון עם הדוגמניות הילרי רודה וקרוליין וינברג. בשנת 2011 הופיעה על לוח השנה של 'פירלי' שצולם על ידי המעצב והצלם קרל לגרפלד. בלטי השתתפה בסרטו של הבמאי אבל פררה, "רקדניות גו-גו" (Go Go Tales), בתור רקדנית ארוטית במועדון. בשנים 2017–2018 שימשה כפרשנית בעונות השנייה והשלישית של תוכנית הריאליטי ספורט האמריקאית "הביסטמאסטר האולטימטיבי". בלטי נישאה לצלם האיטלקי כריסטיאן לוצ'ידי וכמה שנים לאחר מכן התגרשו. כיום היא נמצאת במערכת יחסים עם בן זוגה ג'יאן לוקה פצ'יני. ביאנקה בלטי, ברשת החברתית פייסבוק ביאנקה בלטי, ברשת החברתית אקס (טוויטר) ביאנקה בלטי, ברשת החברתית אינסטגרם ביאנקה בלטי, סרטונים בערוץ היוטיוב ביאנקה בלטי, במסד הנתונים הקולנועיים IMDb (באנגלית)
לזלי בראון

לזלי בראון (באנגלית: Leslie Browne; נולדה ב-29 ביוני 1957) היא רקדנית בלט ושחקנית קולנוע יהודיה אמריקאית, מועמדת פרס אוסקר לשחקנית המשנה הטובה ביותר ו פרס גלובוס הזהב לשנת 1977 על הופעתה בדרמת המחול "נקודת מפנה". בראון נולדה בניו יורק לרקדן קלי בראון – נוצרי, ולאיזבל מירוו – יהודייה, בראון היא אחותו של המפיק קווין קלי בראון. החלה להתאמן בגיל שבע לצד אחיה ואחותה בסטודיו לריקוד שהפעיל אביה. למדה ריקוד ב"בית ספר לבלט אמריקאי" (אותו גם ניהלה בשלב מאוחר יותר) ולאחר מכן הופיעה כמקצוענית עבור החברה "ניו יורק סיטי בלט". התפרסמה בסרט המחול "נקודת מפנה" של הסנדק שלה, הבמאי הרברט רוס, בו גילמה את אמיליה, רקדנית בלט מוכשרת ובתה של דידי (שירלי מקליין), על הופעתה הראשונה כשחקנית הועמדה בראון לפרס אוסקר לשחקנית המשנה הטובה ביותר ולפרס גלובוס הזהב. בראון הופיעה בשני סרטי בלט נוספים של רוס "ניז'ינסקי" ו"רקדנים" אותו הפיק מנחם גולן. היא הופיעה גם בפרק בסדרה "ימים מאושרים". בראון החלה ללמוד משחק רק לאחר שהייתה מועמדת לאוסקר והופיעה בברודוויי במחזמר "הנעל האדומה". לזלי בראון, במסד הנתונים הקולנועיים IMDb (באנגלית) טלילה בן זכאי, מזל של רקדנית, מעריב, 21 בינואר 1983
ז'וליו פרסטס

ז'וליו פרסטס דה אלבוקרקה (בפורטוגזית: Júlio Prestes de Albuquerque; ‏15 במרץ 1882 - 9 בפברואר 1946) היה עורך דין, משורר ופוליטיקאי ברזילאי. בשנת 1909 החל את הקריירה הפוליטית שלו כשנבחר לסגן נשיא מדינת סאו פאולו, על ידי מפלגת פאוליסטה הרפובליקנית (PRP) (אנ'). חוליו פרסטס נבחר שוב מספר פעמים, ונשאר בתפקידו עד 1923. כנציג המדינה, הוא הגן על עובדי המדינה, הציג את הצעות החוק שיצרו את בית הדין לביקורת בסאו פאולו ואת הפקולטה לרפואה וטרינרית ומדעי בעלי החיים של אוניברסיטת סאו פאולו. בשנת 1923, הוא היה נשיא ועדת הכספים של סאו פאולו. באותה שנה הוא נבחר לסגן הנשיא הפדרלי. בהמשך, הוא היה יו"ר ועדת הכספים ומנהיג הממשל של הנשיא וושינגטון לואיס. בתקופה זו הוא היה אחראי על אישורה של תוכנית הייצוב הכלכלי והפיננסי בדצמבר 1926. בשנת 1927 הוא נבחר מחדש לסגן הנשיא הפדרלי. עם מותו של קרלוס דה קמפוס, אז נשיא סאו פאולו, אביו, קולונל פרננדו פרסטס, התפטר מתפקיד סגן נשיא המדינה. עקב אירוע זה נערכו בחירות חדשות וג'וליו פרסטס נבחר לנשיא מדינת סאו פאולו ונכנס לתפקידו ב-14 ביולי 1927. בין השנים 1927 ו-1930 היה נשיא מדינת סאו פאולו. פרסטס הגיע למעמד נשיא נבחר של ברזיל בזכות ניצחונו בבחירות 1930. לא עלה לשלטון בגלל מהפכת 1930 אשר הדיחה את הנשיא וושינגטון לואיס כחודשיים לפני שפרסטס היה אמור לעלות לשלטון. על שמו נקרא אולם הקונצרטים המרכזי של סאו פאולו - הסאלה סאו פאולו, וכן תחנת הרכבת הסמוכה אליו.(אנ') מדיה וקבצים בנושא ז'וליו פרסטס בוויקישיתוף סיכום כהונה באתר www.historiabrasileira.com (בפורטוגזית) guia ESTUDO, Júlio Prestes ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אליפות ציריך הפתוחה

אליפות ציריך הפתוחה הייתה טורניר טניס לנשים מסבב הWTA שבוטל בשנת 2009. הטורניר התקיים במשך כל חורף בעיר ציריך שבשווייץ משנת 1984 לשנת 2009. משנת 1993 עד 2007 היה הטורניר חלק מהקטגוריה העליונה(TIER I), ובשנתו האחרונה, קרי 2008 היה חלק מקטגוריית TIER II. בין הזוכות המפורסמות בטורניר הן המדורגות מספר אחת בעולם לשעבר שטפי גראף, לינדזי דבנפורט, מריה שראפובה, ונוס ויליאמס, ז'וסטין הנין ומרטינה הינגיס. כמו כן, בטורניר זכו 3 שחקניות שווייצריות-הינגיס, פטי שניידר ומנואלה מלייבה. מדיה וקבצים בנושא אליפות ציריך הפתוחה בוויקישיתוף
קווין קאמינגס

קווין קאמינגס (באנגלית: Quinn Cummings; נולדה ב- 13 באוגוסט 1967) היא ממציאה, אשת עסקים ושחקנית אמריקאית. בהיותה בת 10 הייתה קאמינגס מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1977 על תפקידה בקומדיה הרומנטית "דירה לשניים". קאמינגס נולדה בלוס אנג'לס והחלה את דרכה כילדה בפרסומות. התגלתה לראשונה ב-1977 בקומדיה הרומנטית של הרברט רוס וניל סיימון "דירה לשניים" בה הופיעה בתור לוסי הילדה הגסה של פאולה מקפיידן (מרשה מייסון) . כשהיא בת 10 זכתה קאמינגס על הופעת הבכורה שלה במועמדויות לפרס אוסקר לשחקנית המשנה הטובה ביותר ופרס גלובוס הזהב. התפרסמה לאחר מכן בסדרת הדרמה "משפחה" בתפקיד הנערה אנני קופר אותה מאמצת משפחת לורנס. בשנות ה-80 החליפה קאמינגס את מקצועה לסוכנת שחקנים ופרשה ממשחק באופן סופי בשנות ה-90 בשל מאיסתה בחוסר פרטיות . לקאמינגס ילדה אחת שנולדה בשנת 2000 עם חברה, דון דיפייטרו. לאחר שילדה את בתה המציאה את מכשיר ההיפהאגר המאפשר לסחוב תינוקות ממקום למקום, בעקבות ההצלחה והביקוש שנוצרו פתחה קאמינגס חברה למוצר בבעלותה. בשנת 2005 פתחה בלוג מצליח שעוסק בנקודת מבטה כאם וכאשת קריירה. בשנת 2009 פרסמה את ספרה "Notes From The Underwire: Adventures from My Awkward and Lovely Life". מדיה וקבצים בנושא קווין קאמינגס בוויקישיתוף קווין קאמינגס, ברשת החברתית אקס (טוויטר) קווין קאמינגס, ברשת החברתית אינסטגרם קווין קאמינגס, במסד הנתונים הקולנועיים IMDb (באנגלית) קווין קאמינגס, באתר AllMovie (באנגלית) קווין קאמינגס, במסד הנתונים הקולנועיים KinoPoisk (ברוסית)
אביב פתרונות מתקדמים

אביב פתרונות מתקדמים בתוכנה בע"מ היא חברת תוכנה ישראלית שהוקמה בשנת 1989 על ידי אבי בן דוד, העומד מאז בראש החברה. בשנות התשעים עסקה החברה בפיתוח מערכת מידע פיננסית, שהוטמעה בארגונים שונים במשק. בהמשך הורחבה המערכת והפכה לפתרון ERP ישראלי שנמכר למגוון של חברות. בשנת 2001 הונפקה החברה בבורסה לניירות ערך בתל אביב. בשנת 2010 נקנתה פעילות החברה על ידי בעל המניות העיקרי (אבי בן-דוד) ופעילות זו חזרה להיות במסגרת חברה פרטית, תחת השם "אביב פתרונות מתקדמים בתוכנה". השלד הבורסאי נרכש על ידי חברת "אפסווינג". בשנת 2011 העסיקה החברה כ-60 עובדים, בהם מומחי פיתוח תוכנה, הטמעה, תמיכה טכנית ושירות לקוחות. החל משנת 2005 הורחבה הפעילות לתחום הניהול הקמעונאי, במטרה להעמיד פתרון ERP לרשתות קמעונאות תוך התמחות במגזרים ייחודיים (כגון: אופנה, הנעלה, תכשיטים, מוצרי תינוקות). בהמשך הוקמו חברות בנות, בהן אורגנו (העוסקת ביישום מוצרי מיקרוסופט), וחברת IT-LOG המתמחה בתחום התוכנה לעמילות מכס ושילוח בינלאומי. לצורך יישום תוכנת ERP של החברה נמכרת חבילת הבסיס ללקוחות, תוך שנדרשים שירותים משלימים, בהם: שירותי יישום והטמעה, שירותי ניתוח מערכות ופיתוח תוכנה (לצורך התאמות תוכנה ייחודיות הנדרשות לארגונים השונים), שירותי תמיכה טכנית, התקנות, וכו'. במשך השנים התמחתה החברה במגזרים ייחודיים שלהם הותאמו מוצריה, בהם: מגזר הארגונים הציבוריים, מגזר רשתות החינוך, רשתות קמעונאיות בתחומי האופנה, הנעלה, תכשיטים ומוצרי תינוקות, חברות לוגיסטיקה, מטענים אוויריים, שירותי קרקע. אתר האינטרנט הרשמי של אביב פתרונות מתקדמים מחשוב מטה חברה ורשת קמעונאית – מניסיונה של חברת אומטיים הפצה, באתר ERP ORG רשת S. Wear יישמה עמדות מכירה ממוחשבות ו-ERP של אביב בפרויקט בהיקף מיליוני שקלים(הקישור אינו פעיל), באתר "דיילי מיילי" ליאור זנו, דרמת סוחרי השלדים הגיעה לסיומה: אביב פתרונות תימכר לאפסווינג של ירון ייני, באתר TheMarker‏, 7 בנובמבר 2010
ברנינג ספיר

ברנינג ספיר (באנגלית: Burning Spear, נולד ב-1 במרץ 1945 בשם וינסטון גודפרי רודני) הוא זמר רגאיי זוכה פרס גראמי ממוצא ג'מייקני. רבים משיריו מטיפים לעקרונות דת הראסטפארי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. וינסטון רודני נולד במרץ 1945 בסנט אנ'ס ביי, בילדותו הושפע רבות מהמנהיג האמריקאי-אפריקאי מרקוס גארבי. בשנת 1969 נפגש רודני עם בוב מארלי ועם מפיקו, קלמנט "קוקסון" דוד, בעל חברת התקליטים "Studio One" שלקח אותו תחת חסותו. לפני השקת אלבום הבכורה עם הזמר לארי מרשל, שינה רודני את שמו לברנינג ספיר. מאמצע שנות התשעים חי ברנינג ספיר יחד עם אשתו סוניה רודני ברובע קווינס שבניו יורק. משנת 1969 הוציא ברנינג ספיר 49 אלבומים: ברנינג ספיר זכה פעמים בפרס גראמי בקטגוריית אלבום הרגאיי הטוב ביותר, בשנת 2000 על האלבום "Calling Rastafari", ובשנת 2009 על האלבום "Jah Is Real". כמו כן הוא היה מועמד לפרס 12 פעמים. מדיה וקבצים בנושא ברנינג ספיר בוויקישיתוף אתר האינטרנט הרשמי של ברנינג ספיר (באנגלית) ברנינג ספיר, ברשת החברתית פייסבוק ברנינג ספיר, במסד הנתונים הקולנועיים IMDb (באנגלית) ברנינג ספיר, באתר AllMovie (באנגלית) ברנינג ספיר, במסד הנתונים הקולנועיים KinoPoisk (ברוסית) ברנינג ספיר, באתר אפל מיוזיק (באנגלית) ברנינג ספיר, באתר ספוטיפיי ברנינג ספיר, באתר Last.fm (באנגלית) ברנינג ספיר, באתר AllMusic (באנגלית) ברנינג ספיר, באתר MusicBrainz (באנגלית) ברנינג ספיר, באתר Yandex.Music (ברוסית) ברנינג ספיר, באתר Discogs (באנגלית) ברנינג ספיר, באתר Songkick (באנגלית) ברנינג ספיר, באתר Genius ברנינג ספיר, באתר בילבורד (באנגלית) הבלוג של ברנינג ספיר ערן סבאג, "חיים של אחרים" על ברנינג ספיר‏, 29 ביוני 2014 allmusic דיסקוגרפיה של ברנינג ספיר allmusic האלבומים שזכו בפרס גראמי 2024 GRAMMY Nominations: See The Full Winners & Nominees List | GRAMMY.com, grammy.com
פיונגצ'אנג

פיונגצ'אנג (בהנגול: 평창; בהנג'ה: 平昌) היא נפה במחוז קאנגוואן שבצפון-מזרח קוריאה הדרומית. פיונגצ'אנג שוכנת בדרום-מרכז מחוז קאנגוואן בהרי טאיביק בגובה של כ-700 מטר מעל פני הים כ-180 ק"מ דרום-מזרחית לבירה סיאול. על פי מפקד האוכלוסין האחרון משנת 2020 אוכלוסיית הנפה מנתה 39,258 תושבים בשטח של 1,464 קמ"ר. המקום ידוע באתר הסקי שלו ובמספר מקדשים בודהיסטיים השוכנים בתחומו, והידוע שבהם הוא מקדש וולג'ונגסה (월정사). ב-6 ביולי 2011 נבחרה פיונגצ'אנג לארח את אולימפיאדת פיונגצ'אנג (2018). העיר גברה על שתי יריבותיה, אנסי בצרפת ומינכן בגרמניה, לאחר שהתמודדה ללא הצלחה על אירוח המשחקים גם בשנים 2010 ו-2014. אתר האינטרנט הרשמי של פיונגצ'אנג אתר המשחקים האולימפיים 2018 אתר המועמדות למשחקים האולימפיים אודות המשחקים האולימפיים בפיונגצ'אנג באתר התנועה האולימפית מאמר אודות היערכות קוריאה למשחקים האולימפיים https://www.citypopulation.de/en/southkorea/gangwon/admin/ ערך זה הוא קצרמר בנושא קוריאה הדרומית ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
דונסקאיה צאריצה

נהר דונסקאיה צאריצה (ברוסית: Донская Царица) הוא נהר בדרום רוסיה, היובל השמאלי של דון. הנהר זורם בשטח של מחוז וולגוגרד תחילה לכיוון צפון-מערב ולאחר מכן לכיוון דרום-מערב. מקור המים העיקרי של הנהר הוא שלגים. לאורך הנהר נבנו מספר כפרים. הנהר נשפך למאגר מים "צימליאנסקי" שנבנה בשנת 1948 במסגרת בניית תחנת כוח הידרואלקטרית. ערך זה הוא קצרמר בנושא נהרות ונחלים ובנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
סרגוס

סרגוס (שם מדעי: Diplodus) הוא סוג של דג ים ממשפחת הספרוסיים ובו 23 מינים. חלק מהמינים מצויים בחופי ישראל, בייחוד הסרגוס המסורטט. להלן רשימת המינים הקיימים בסוג סרגוס, והשמות הקיימים בעברית: סרגוס הטבעת (שם עממי: סרגוס סופר) (Diplodus anularis) Diplodus argenteus Diplodus ascensionis Diplodus bellottii Diplodus bermudensis Diplodus cadenati Diplodus capensis Diplodus caudimacula סרגוס הפסים (שם עממי:סרגוס חדאדי, או: חדאד) (Diplodus cervinus) Diplodus fasciatus Diplodus helenae Diplodus holbrookii Diplodus hottentotus Diplodus kotschyi Diplodus levantinus Diplodus lineatus סרגוס אילתי (Diplodus noct) Diplodus omanensis Diplodus prayensis חודון אזור (שם עממי: פונטצו, עספור) (Diplodus puntazzo) סרגוס מסורטט (שם עממי: סרגוס) (Diplodus sargus) Diplodus striatus סרגוס כתפי (שם עממי: ג'אג', סרגוס, חראן) (Diplodus vulgaris) מדיה וקבצים בנושא סרגוס בוויקישיתוף סרגוס, באתר ITIS (באנגלית) סרגוס, באתר NCBI (באנגלית) סרגוס, באתר Animal Diversity Web (באנגלית) סרגוס, באתר GBIF (באנגלית) גיל ססובר, מה הסיפור של הדג חדד?, באתר הארץ, 25 בפברואר 2016 ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
מישקובה

נהר מישקובה (ברוסית: Мышкова) הוא נהר בדרום רוסיה, היובל השמאלי של דון. הנהר זורם בשטח של מחוז וולגוגרד תחילה לכיוון צפון-מערב ולאחר מכן לכיוון דרום-מערב. שלגים מהווים את מקור המים העיקרי של הנהר. לאורך הנהר נבנו מספר סכרים. הנהר נשפך למאגר מים "צימליאנסקי" שנבנה בשנת 1948 במסגרת בניית תחנת כוח הידרואלקטרית, 730 ק"מ במעלה נהר דון.
אקסאי

נהר אקסאי (ברוסית: Аксай) הוא נהר בדרום רוסיה, המהווה ערוץ משני של נהר הדון. הנהר זורם לאורך 79 קילומטרים בשטחו של מחוז רוסטוב. מקור השם הוא במילה הטורקית "אקסאי", שפירושה "זרם לבן". מקור המים העיקרי של הנהר הוא מי שלגים. על שפת הנהר נבנו הערים נובוצ'רקסק ואקסאי (במקום בו חובר הנהר אל הדון). השטח בין אקסאי לבין הדון מנוצל לגידולים חקלאים ובמיוחד ירקות ואבטיחים. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
שושנה שילוני

שושנה שִילוֹנִי (6 בדצמבר 1932 בוצ'אץ', גליציה המזרחית, פולין – 22 באוגוסט 2023, ראשון לציון, ישראל) הייתה סופרת ילדים ונוער ואשת חינוך ישראלית, אשר כתיבתה התמקדה בתיעוד ובהנצחת השואה. שילוני נולדה לרחל ומאיר בְּרֶכֶר בעיר בוצ'אץ', אשר מצויה בימינו בשטח אוקראינה, בעת שהייתה תחת שליטת פולין. סבה גדליהו שירת בצבא האימפריה הרוסית ולאחר מלחמת רוסיה–יפן ערק מהצבא והיגר לפולין. בספטמבר 1939 פלש הצבא האדום לשטחי פולין מתוקף הסכם ריבנטרופ–מולוטוב והעיר בוצ'אץ' נכבשה. ב-22 ביוני 1941 תקפו הגרמנים את כוחות הצבא האדום במסגרת מבצע ברברוסה, בראשית יולי נפלה בוצ'אץ' לידי הוורמאכט ומיד החלו ברדיפת יהודי העיר. כל משפחתה: הוריה, אחותה רבקה, אחיה אברהם, סבה גדליהו וסבתה לאה נספו בשואה. שושנה ניצלה, מאחר שהועברה קודם לכן על ידי הוריה לכפר אוקראיני בשם פושקובצה, שם הוסתרה בעליית גג על ידי בת משפחה נוצרית. במרץ 1944 שחרר הצבא האדום את האזור. במאי 1946 עלתה דרך נמל קונסטנצה לארץ ישראל במסגרת עליית הנוער. היא התחנכה בבית הספר מקוה ישראל, שם פגשה את בעלה יצחק, והשניים נישאו ב-1950. שילוני עבדה שנים רבות כמזכירה במוסדות חינוך שונים, ובמקביל פרסמה שבעה ספרי ילדים ונוער, העוסקים בתיעוד ובהנצחת השואה, ומהווים חומר עזר להוראת השואה במוסדות החינוך בישראל. סיפוריה התפרסמו גם בעיתוני הילדים: "דבר לילדים", "הארץ שלנו" ו"זרקור". שילוני תמיד שמחה להרצות ולספר את סיפורה האישי. היא הייתה חברת הסומליו"ן (ארגון של סופרי הילדים והנוער בישראל). ב-2002 הוזמנה יחד עם משפחתה לנאום בכנסת ולספר את קורותיה, תוך ציון לשבח על תרומתה לזיכרון והוראת השואה. בשנת 2018 רואיינה על ידי אהרן ברנע לערוץ הכנסת, וכן הוזמנה להדליק משואה בטקס העירוני ליום הזיכרון לשואה ולגבורה בראשון לציון. שילוני התגוררה בראשון לציון עד פטירתה בשנת 2023. הותירה אחריה בעל, שני בנים, 6 נכדים ו-6 נינים. אחת ממשפחה, הוצאת יהושע צ'צ'יק, 1963. (נוער) הנסיעה הגורלית, הוצאת יבנה, תל אביב, 1967, ציורים: אבא פניכל. (ילדים) בוצ'אץ', הוצאת משרד החינוך והתרבות, 1970. (תלמידי בתי ספר-נוער) גיבורי החדר הלבן, הוצאת יזרעאל, תל אביב, 1973, איורים: בינה גבירץ. (ילדים) פנימיית הניצולים, הוצאת יזרעאל, תל אביב, 1979. (נוער) סולם במחבואים, הוצאת תמוז, תל אביב, 1994, ציורים: יפעת נחשון. (ילדים) חגים במסתור, הוצאת באר, ראשון לציון, 2005, איורים: גני דורין. (ילדים) מדיה וקבצים בנושא שושנה שילוני בוויקישיתוף שושנה שילוני, ברשת החברתית פייסבוק היו ימים, אהרן ברנע משוחח עם שושנה שילוני, באתר ערוץ הכנסת, 10 באפריל 2018 ריאיון עם שושנה שילוני, האוניברסיטה העברית, המכון ליהדות זמננו ע"ש אברהם הרמן, המדור לתיעוד בעל פה, 1997 רשימת הפרסומים של שושנה שילוני, בקטלוג הספרייה הלאומית שושנה שילוני, ב"לקסיקון הספרות העברית החדשה"
סירקיס

האם התכוונתם ל... אנדי סירקיס – שחקן קולנוע אנגלי יואל סירקיש – רב, מחבר הבית חדש נורית סירקיס בנק – מרצה, אוצרת תערוכות וחוקרת אמנות יהודית עכשווית ישראלית. הבת של רות סירקיס נחמיה סירקיס – קלע אולימפי, מהנדס ומפתח נשק קל ישראלי רות סירקיס – מחברת ומוציאה לאור של ספרי בישול בישראל
אוגסבורג איירווייז

אוגסבורג איירווייז (בגרמנית: Augsburg Airways) הייתה חברת תעופה גרמנית אשר חדלה מפעילות ב-26 באוקטובר 2013. בסיסה היה בנמל התעופה מינכן פרנץ יוזף שטראוס, חברה לשעבר בלופטהנזה רגיונל, אשר הפעילה טיסות פנימיות בגרמניה וטיסות בינלאומית במרחב האירופי. חברת התעופה הוקמה בשנת 1980 תחת השם אינטרוט אירוויז (Interot Airways), והחלה בפעילות סדירה בטיסות בין אוגסבורג לדיסלדורף בשנת 1986. בשנת 1993 החלה להפעיל טיסות שכר ליעדים באירופה. בשנת 1996 החל שיתוף הפעולה עם לופטהנזה, המהלך לווה בשינוי שם החברה לשמה הנוכחי. בשנת 2003 הצטרפה ללופטהנזה רגיונל. בשנת 2013 נכנסה החברה לקשיים כספיים וארגוניים, ובעקבות זאת, ב-26 באוקטובר באותה שנה, ביצעה החברה את טיסתה האחרונה והיא פשטה רגל. מדיה וקבצים בנושא אוגסבורג איירווייז בוויקישיתוף מדיה וקבצים בנושא אוגסבורג איירוויז באתר Airliners.net "Goodbye, Augsburg Airways! | aeroTELEGRAPH". aeroTELEGRAPH (בגרמנית). 2013-11-03. נבדק ב-2018-07-06. "Streik bei Augsburg Airways: Piloten drängen auf Sozialplan". airliners.de (בגרמנית). נבדק ב-2018-07-07. ‏מידע על צי אוגסבורג איירווייז באתר CH-Aviation (באנגלית)
הונג קונג איירליינס

הונג קונג איירליינס (בסינית: 香港航空) היא חברת תעופה הונג קונגית, בסיסה נמצא בנמל התעופה הבינלאומי של הונג קונג. החברה מפעילה טיסות מקומיות בינלאומיות ומטען ליעדים באסיה ובאירופה. חברת התעופה נוסדה במרץ 2001 תחת השם CR איירווייז, על ידי איש העסקים הסיני רוברט ייפ, בתחילת דרכה הפעילה מסוק סיקורסקי S-76. באפריל 2005 קיבלה החברה רישיון לחמש שנים מרשות התעופה של הונג קונג (ATLA), להפעלת טיסות נוסעים ומטען אלקטרוני ל-10 ערים בסין. ביולי 2005 הודיעה על רכישת שני מטוסי בומברדיה CRJ700 מחברת התעופה הדנית מארסק אייר, בנוסף חתמה על הסכם ראשוני עם בואינג להספקת 10 מטוסי בואינג 787 ו-30 מטוסי בואינג 737-800s במחיר של 3.28 מיליארד דולר. ביוני 2006 רכש מונג קים ג'ונג בעל חברת התעופה האינאן איירליינס 45% ממניות החברה, מספר חודשים לאחר מכן רכש את 55 האחוזים הנותרים, והפך לבעל השליטה בחברה. בספטמבר 2006 שינתה את שמה מ-CR איירווייז לשמה הנוכחי, לוגו החברה שונה גם הוא לפרח המופיע בדגל המדינה הבוהיניה בלייקאנה, סמל זה נועד לסמל את הקשר ההדוק של החברה להונג קונג. ביוני 2007 חתמה על הסכם עם יצרנית המטוסים איירבוס להספקת 51 מטוסים רחבי וצרי גוף בשווי מוערך של 5.6 מיליארד דולר. במאי אותה השנה, שונה קוד היאט"א מ-N8 ל-HX. ב-22 באוקטובר 2010, הצטרפה החברה רשמית לארגון יאט"א. בתחילת שנת 2016, הראתה החברה התעניינות להפעלת קו ישיר הונג קונג-תל אביב. נכון לביינתים, השיקול להפעלת הקו עדיין נמצא בבדיקה. צי המטוסים של החברה נכון לנובמבר 2020: מדיה וקבצים בנושא הונג קונג איירליינס בוויקישיתוף אתר האינטרנט הרשמי של הונג קונג איירליינס הונג קונג איירליינס, ברשת החברתית פייסבוק הונג קונג איירליינס, ברשת החברתית אקס (טוויטר) הונג קונג איירליינס, ברשת החברתית אינסטגרם הונג קונג איירליינס, סרטונים בערוץ היוטיוב מדיה וקבצים בנושא הונג קונג איירליינס באתר Airliners.net פרטי צי המטוסים של הונג קונג איירליינס, באתר airfleets.net (באנגלית)